बागलुङ, ९ कार्तिक — गलकोट, ताराखोला र काठेखोला गाउँपालिका समेत जोड्ने गरी चक्रपथ निर्माणको काम थालिएको छ । ताराखोला बिशेष प्रकृतिको गाउँपालिका हो । यहाँका पर्यटकीय स्थानको पहिचान बढाउने र छिमेकी स्थानीय तह जोड्नका लागि चक्रपथको काम थालिएको अध्यक्ष प्रकाश घर्ती मगरले बताए । हाल भैरहेका ग्रामीण र कच्ची सडकको स्तरउन्नतीमार्फत चक्रपथको रुप दिईने छ । यो चक्रपथका लागि केही स्थानमा मात्र नयाँ ट्रयाक खोल्नुपर्छ भने धेरै स्थानमा पुरानै सडकको स्तरोन्नती गरिनेछ । काठेखोला गाउँपालिकाको बिहुँको रिजालचोकदेखि ताराखोला, गलकोट नगरपालिकाको हरिचौर र फेरी ताराखोलाकै वडा नं. १ माझखर्क जोड्ने चmत्रपथ बनाईने भएको हो । त्यसका लागि गण्डकी प्रदेश सरकारले २ करोड १० लाख रुपैयाँ बिनियोजन गरेको छ । सडक विभागले पनि ताराखोलातर्फ १ करोड र माझखर्कतर्फ १ करोड गरी २ करोड बिनियोजन गरेको हो । चालु बर्षका लागि गाउँपालिकाले ३५ लाख रुपैयाँ बिनियोजन गरेको यो सडकलाई बहुबर्षे योजना बनाएर स्तरीय चक्रपथ बनाईन लागिएको घर्तीले बताए । ‘यहाँका पर्यटकीय क्षेत्रको पहिचान र गाउँपालिकाको दैनिक जीवनका लागि यो कोषे ढुंगा हुनेछ’ घर्तीले भने, ‘सडक अभावमा गाउँपालिका केन्द्र पुग्न हामीले धेरै सास्ती खेपेका छौं ।’ स्तरोन्नती पछि यो सडक भएर गाउँपालिका र अन्य वडामा पुग्न सहज हुने उनले बताए । १५ बर्षअघि सशष्त्र द्वन्द्वको समयमा स्थानीयले यो सडक खनेका थिए । सयौंले डेढ महिनासम्म श्रमदान गरेर खुलाएको ट्रक बिस्तारका लागि अहिलेसम्म सरकारी बजेट नपरेपछि साँघुरो र जोखिमयुक्त थियो ।
यो बर्षको बजेटले सडकको स्तरोन्नती हुने स्थानीयमा आशा पलाएको छ । ‘चक्रपथ बन्यो भने बर्षौदेखिको सास्ती अन्त्य भएर सहजै आउजाउ गर्न सकिन्थ्यो’ अर्गलका गोबिन्द घर्तीले भने, ‘अब सबैको पहलबाट सडकलाई पूर्णता दिनुपर्छ ।’ रिजालचोकदेखि ताराखोला सम्मको ५५ किमीको सडक छभने चक्रपथ पुरा हुँदा ६० किमीभन्दा लामो हुने उनले बताए । हाल बिनियोजन भएको बजेटले प्रारम्भिक काम पुरा गर्न सकिने घर्तीले बताए । ‘५ बर्षभित्र सक्ने गरी यस्तै बजेट निरन्तर बिनियोजन भएमा स्तरीय सडकमा यात्रा गर्न सकिन्छ’ घर्तीले भने, ‘प्रदेश सरकार र सडक विभागमा यसको डिपिआर समेत बुझाएका छौं ।’ गाउँपालिकाले पनि टुक्रे योजना छाडेर मुख्य सडकमा लगानी थप्ने नीति बनाएको उनले बताए । यो सडक अधिकांस स्थानमा ६ मीटर चौडाको छ । कम्तिमा १० मीटर चौडा बनाएर चक्रपथको रुप दिने गापाको योजना छ । म्याग्दीको रुम र ओखरबोटतर्पm पुग्न पनि यो सडक उपयोगी छ । सडकको सास्तीले बिरामी पर्दा समयमा उपचारका लागि सदरमुकाम पुग्न समस्या भोगेको ताराखोलाकी बिष्णु रोकाले बताईन् । ताराखोलाबाट हरेक दिन ढुंगा, काठ, तरकारी, दूध र अन्य खाद्यान्न समेत सदरमुकामतर्फ बिक्रि गर्न सडक समस्याले कठिन भएको उनले बताईन् ।
वडा कार्यालयमा एक्लै काम गर्छन् जैमिनी–२ का वडाध्यक्ष बागलुङ, ५ मंसिर– पहिलाका गाविस अहिलेको वडा कायम भएका...
बराह मन्दिरमा पर्यटन मेला हुने बागलुङ, ५ मंसिर– भकुण्डेमा पर्यटन प्रवद्र्धनसहित ऐतिहासिक र धार्मिक...
मिनीटेलर हलोसंगै सिप देउ बागलुङको काठेखोला गाउँपालिका–२ भीमापोखरामा गत सोमबार धुमधाम कार्यक्रमको आयोजना...
गाउँ रित्तिन थालेपछि वसाई आउनेलाई ३० हजार भत्ता नवलपरासी, ५ मंसिर – बसाइँसराइले गाउँ रित्तिन थालेपछि जिल्लाको विकट...
हरेक नागरिकको सूचनाको हक र पत्रकारको अभिब्यक्ति स्वतन्त्रताका लागि क्रियाशिल जनमञ्च अनलाइन मोफसलमा नियमित प्रकाशित गण्डकी प्रदेशको ‘क वर्ग’ को पत्रिका ढोरपाटन दैनिकको आधिकारिक न्यूज पोर्टल हो । यसमा हरेक ब्यक्तिको विचार, वहस र सूचनाले प्राथमिकता पाउछ । सार्वजानिक ब्यक्तिका जीवनशैली, (more…)
दुई-तिहाईको कम्युनिष्ट सरकार बनेपछि नेपाली रास्ट्रियता र जनजिविका झन् कमजोर बन्दै गैरहेकोमा पोखरेली चिन्तित
सिरहा सुखीपुर नगरपालिकाका संघीय समाजवादी फोरम नेपालका मेयर उम्मेदवार लक्ष्मण चौधरी शुक्रबार मत माग्दै कृष्णबहादुर यादवको घर पुगे । यादव परिवारले उनलाई हप्काएर पठाए । साँझ घर फर्केका यादवले चौधरी मत माग्न आएको परिवारले जानकारी दिएपछि आक्रोशयुक्त टिप्पणी गरे, ‘उनलाई (चौधरी) कुट्नुपर्ने थियो हप्काएछौं मात्र ।’ यादवले भने, ‘कुनै बेला..